《观梅次豫章公饮润甫家韵》
宋代·李复

江梅犯晨霜，喷薄弄晴景。
坐遣塞葅胸，化作陂万顷。
论交贵皓首，枯澹味方永。
戏控茱萸水，饱食云门饼。
日下烟渚寒，长歌敲柳瘿。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。